Yohan Kroyf

Yohan Kroyf (; ) — holland peşəkar futbolçu və baş məşqçi. 1971, 1973 və 1974-cü illərdə üç dəfə "Qızıl top" mükafatını qazanıb. Kroyf, Rinus Mikels tərəfindən inkişaf etdirilmiş "Total Futbol" adlı futbol fəlsəfəsinin tərəfdarı idi və bu fəlsəfəni məşqçi kimi də tətbiq edirdi. Oyun üslubunun və məşqçilik ideyalarının geniş təsirinə görə müasir futbolun ən təsirli fiqurlarından biri, həmçinin bütün dövrlərin ən böyük menecerlərindən biri hesab olunur.FIFA Classic Player: The Netherlands' Grand Master. FIFA.com. Retrieved 14 July 2014.Classic Players – Johan Cruyff – I was there. FIFA.com; retrieved 14 July 2014.The Best x Players of the Century/All-Time . Rsssf.com (5 February 2001); retrieved 18 January 2013.. Elgrancampeon.com.ar. Retrieved 28 October 2013
."Interview: Alex Ferguson" . New Statesman. Retrieved on 18 January 2013.

1960-cı illərin sonları və 1970-ci illərin əvvəllərində Niderland futbolu yarı-peşəkar və az tanınan səviyyədən idmanda güclü bir qüvvəyə çevrildi. Kroyf, Niderlandı 1974 FİFA Dünya Kubokunun finalına üç qol və üç qol ötürməsi ilə aparmış və turnirin ən yaxşı oyunçusu kimi "Qızıl Top" mükafatını qazanmışdır."The Netherlands' Grand Master". FIFA.com. Retrieved 15 may 2014. 1976 UEFA Avropa Çempionatında üçüncü yeri tutduqdan sonra, Barselonadakı evində ona və ailəsinə qarşı oğurluq cəhdi baş verdiyi üçün 1978 FİFA Dünya Kubokunda oynamaqdan imtina etmişdir.

Klub səviyyəsində karyerasına "Ayaks"da başlamış və burada səkkiz Erediviziya titulu, üç Avropa Kuboku və bir qol və iki ötürmə etdiyi bir İnterkontinental Kubok qazanmışdır. "Ayaks" forması ilə 329 matçda 257 qol vurmuş və 170-dən çox ötürməsi etmişdir. 1973-cü ildə Kroyf rekord transfer məbləği ilə "Barselona"ya keçmiş, ilk mövsümündə komandaya La Liqa çempionluğu qazandırmış və bir daha "Qızıl Top" mükafatını qazanmışdır. "Barselona"da rəsmi 180 oyunda 60 qol vurmuş və 83 qol ötürməsi etmişdir. 1984-cü ildə futbolçu karyerasını bitirdikdən sonra əvvəlcə "Ayaks"ın, sonra isə "Barselona"nın məşqçisi kimi böyük uğur qazanmışdır. Məşqçilik dövründən sonra da hər iki klubun məsləhətçisi olaraq qalmışdır. Oğlu Yordi də peşəkar şəkildə "Barselona"da oynayıb.

1999-cu ildə Beynəlxalq Futbol Tarixi və Statistikaları Federasiyası tərəfindən keçirilən seçkidə Avropada Əsrin Futbolçusu seçilmiş və Dünyada Əsrin Futbolçusu sorğusunda Peledən sonra ikinci olmuşdur. O, həmçinin "France Football" jurnalı tərəfindən keçmiş "Qızıl Top" qalibləri arasında təşkil olunan Əsrin Futbolçusu səsverməsində üçüncü yeri tutmuşdur. 1998-ci ildə XX əsrin Dünya Yığmasına, 2002-ci ildə FIFA Dünya Kuboku Xəyali Komandasına daxil edilmiş və 2004-cü ildə FIFA-nın "Dünyanın ən böyük yaşayan futbolçuları" siyahısına əlavə edilmişdir.

 İstinadlar 

Kateqoriya:Barselona FK oyunçuları
Kateqoriya:UEFA Çempionlar Liqasının qalib məşqçiləri
Kateqoriya:UEFA Yubiley Mükafatı sahibləri
Kateqoriya:Barselona FK məşqçiləri
Kateqoriya:Cəngavərlik tituluna layiq görülmüş futbol şəxsləri
Kateqoriya:UEFA Çempionlar Liqasının qalib futbolçuları
Kateqoriya:La Liqa məşqçiləri
Kateqoriya:Erediviziya məşqçiləri
Kateqoriya:Erediviziya oyunçuları
Kateqoriya:La Liqa oyunçuları
Kateqoriya:Niderland futbol məşqçiləri
Kateqoriya:Kataloniya milli futbol komandasının qonaq oyunçuları
Kateqoriya:FİFA 100
Kateqoriya:Qızıl Top alanlar
Kateqoriya:Şimali Amerika Futbol Liqası (1968–1984) oyunçuları
Kateqoriya:Feyenoord FK oyunçuları
Kateqoriya:Levante FK oyunçuları
Kateqoriya:Ayaks AFK oyunçuları
Kateqoriya:1974 FİFA Dünya Kuboku oyunçuları
Kateqoriya:Niderland milli futbol komandasının oyunçuları
Kateqoriya:Niderland iş adamları
Kateqoriya:Niderlandın kişi futbolçuları
Kateqoriya:Legioner Niderland futbolçuları
Kateqoriya:Legioner Niderland futbolçuları
Kateqoriya:Ağciyər xərçəngindən ölənlər